15 dood toe trok slaggat tref en teen minibus bots
JY LEES NOU 15 dood toe trok slaggat tref en teen minibus bots
KYK: Andriëtte Norman deel pragfoto van haar kleinding – en het hy nie die oulikste gesiggie nie
Van die slagoffers is ure lank onder die wrakstukke vasgekeer ná ’n botsing laat Woensdag tussen ’n vragmotor en ’n minibus, glo te wyte aan ’n slaggat.
Vyftien mense is dood in ’n padongeluk naby die stad Bulawayo in die suide van Zimbabwe – en dit glo te wyte aan ’n slaggat, is Donderdag berig.
About 14 people died on the spot last night when a haulage truck hit a pothole and hit a Kombi along the Byo- Gwanda road just after Nust. pic.twitter.com/g6Jrg1Ivtx — Zenzele (@zenzele) March 9, 2017
Van die slagoffers is ure lank onder die wrakstukke vasgekeer ná ’n botsing laat Woensdag tussen ’n vragmotor en ’n minibus naby die Nasionale Universiteit van Wetenskap en Tegnologie, volgens die staatsbeheerde dagblad Chronicle. Die vragmotor se bestuurder het aan die Zimbabwiese staatsuitsaaier (ZBC) gesê hy het ’n slaggat getref en beheer oor die voertuig verloor. ’n Minibus het toe met die vragmotor gebots. Volgens die ZBC het 15 mense gesterf. Padgebruikers in Zimbabwe kla steen en been oor die paaie se dubbele gevaar van slaggate en polisiepadblokkades. Einde Januarie het Onismor Bhasera, ’n verdediger in die land se nasionale sokkerspan, ’n ernstige ongeluk oorleef nadat sy BMW ’n slaggat naby die dorpie Birchenough Bridge getref het, het die Soccer24-webtuiste van Zimbabwe berig.
Horror crash near NUST on Gwanda Road last night, a pothole is blamed for the death of 14 people. Beyond sad pic.twitter.com/mWsPe68cyb — Mduduzi Mathuthu (@Mathuthu) March 9, 2017
Intussen moes die vlieënier van ’n huurvliegtuig Dinsdagaand in Bulawayo ’n buiklanding uitvoer nadat die vliegtuig ’n meganiese fout ontwikkel het, berig die Chronicle. Luidens die berig het drie mense ongedeerd uit die Beechcraft Baron 58 gekom.
Sowat 14 mense is gisteraand op slag dood nadat ’n vragmotor op die pad tussen Bulawayo en Gwanda ’n slaggat getref en met ’n Kombi gebots het.